cyanic-selkie/wikianc huggingface dataset:
कहीं प्यार ना हो जाये
संक्षेप
इत्तेफाक से प्रिया और राहुल की शादी रोकने के लिए, प्रेम और उसका परिवार भी उसी विमान में बैठता है। प्रेम अपनी दिल की बात बताने के लिए एक गाना गाता है और प्रिया उस गाने को सुन कर समझ जाती है कि प्रेम उससे प्यार करता है। जब विमान आगरा में उतरता है तो प्रेम और प्रिया एक हो जाते हैं और उसी दौरान राहुल और निशा भी एक साथ हो जाते हैं।
नसीरुद्दीन शाह
नसीरूद्दीन शाह का कॅरियर
नसीरूद्दीन शाह ने अपने कॅरियर की शुरुआत फ़िल्म निशांत से की थी जिसमें उनके साथ स्मिता पाटिल और शबाना आजमी जैसी अभिनेत्रियां थीं। ‘निशांत’ एक आर्ट फ़िल्म थी। यह फ़िल्म कमाई के हिसाब से तो पीछे रही पर फ़िल्म में नसीरुद्दीन शाह के अभिनय की सबने सराहना की। इस के बाद नसीरुद्दीन शाह ने आक्रोश, ‘स्पर्श’, ‘मिर्च मसाला’, ‘अलबर्ट पिंटों को गुस्सा क्यों आता है’, ‘मंडी’, ‘मोहन जोशी हाज़िर हो’, ‘अर्द्ध सत्य’, ‘कथा’ आदि कई आर्ट फ़िल्में कीं।
आर्ट फ़िल्मों के साथ वह व्यापारिक फ़िल्मों में भी सक्रिय रहे। ‘मासूम’, ‘कर्मा’, ‘इजाज़त’, ‘जलवा’, ‘हीरो हीरालाल’, ‘गुलामी’, ‘त्रिदेव’, ‘विश्वात्मा’, ‘मोहरा’, सरफ़रोश जैसी व्यापारिक फ़िल्में कर उन्होंने साबित कर दिया कि वह सिर्फ आर्ट ही नहीं कॉमर्शियल फ़िल्में भी कर सकते हैं। नसीरूद्दीन शाह के फ़िल्मी सफर में एक वक्त ऐसा भी आया जब उन्होंने मसाला हिन्दी फ़िल्मों में अपनी उपस्थिति दर्ज कराने में कोई हिचक नहीं दिखायी। वक्त के साथ नसीरूद्दीन शाह ने फ़िल्मों के चयन में पुन: सतर्कता बरतनी शुरू कर दी। बाद में वे कम मगर, अच्छी फ़िल्मों में अपनी उपस्थिति दर्ज कराने लगे।
नसीरूद्दीन शाह ने एक फ़िल्म का निर्देशन भी किया है। हाल ही में वह “इश्किया”, “राजनीति” और “जिंदगी ना मिलेगी दुबारा” जैसी फ़िल्मों में अपने अभिनय का जादू बिखेर चुके हैं। ! वर्ष !! फ़िल्म !! चरित्र !! टिप्पणी
२०१३ जॉन  डे ज़िंदा  भाग सिद्धार्थ देओल गर्ल  इन  येलो  बूट्स डर्टी  पिक्चर ज़िन्दगी  न  मिलेगी  दोबारा
पुरस्कार
नसीरूद्दीन शाह को 1987 में पद्म श्री और 2003 में पद्म भूषण से सम्मानित किया गया है।
1979 में फ़िल्म ‘स्पर्श’ (Sparsh) और 1984 में फ़िल्म ‘पार’ के लिए उन्हें सर्वश्रेष्ट अभिनेता का राष्ट्रीय पुरस्कार मिला।
2006 में फ़िल्म ‘इकबाल’ के लिए नसीरुद्दीन शाह को सर्वश्रेष्ट अभिनेता का राष्ट्रीय पुरस्कार मिला।
1981 में फ़िल्म ‘आक्रोश’, 1982 में फ़िल्म ‘चक्र’ और 1984 में फ़िल्म ‘मासूम’ के लिए उन्हें सर्वश्रेष्ट अभिनेता के फ़िल्मफेयर अवार्ड से सम्मानित किया गया।
वर्ष 2000 में उन्हें “संगीत नाटक अकादमी अवार्ड” से सम्मानित किया गया।
अपनी अलग शैली और अभिनय कला की वजह से आज भी बॉलीवुड में उन्हें सम्मान दिया जाता है। आने वाले दिनों में उनकी कई फ़िल्में आने वाली हैं जिनसे उनके प्रशंसकों को काफी उम्मीदें हैं।
अर्धचालक युक्ति
अर्धचालक युक्तियाँ (Semiconductor devices) उन एलेक्ट्रानिक अवयवों को कहते हैं जो अर्धचालक पदार्थों के गुण-धर्मों का उपयोग करके बनाये जाते हैं। सिलिकॉन, जर्मेनियम और गैलिअम आर्सेनाइड मुख्य अर्धचालक पदार्थ हैं। अधिकांश अनुप्रयोगों में अब उन सभी स्थानों पर अर्धचालक युक्तियाँ प्रयोग की जाने लगी हैं जहाँ पहले उष्मायनिक युक्तियाँ (निर्वात ट्यूब) प्रयोग की जाती थीं। अर्धचालक युक्तियाँ, ठोस अवस्था में इलेक्ट्रानिक संचलन पर आधारित हैं जबकि ट्यूब युक्तियाँ उच्चा निर्वात या गैसीय अवस्था में उष्मायनों के चालन पर आधारित थीं।
निर्माण के आधार पर अर्धचालक युक्तियाँ मुख्यतः दो प्रकार की होती हैं - अकेली युक्तियाँ और एकीकृत परिपथ  (IC)
अर्धचालक युक्ति मूल तत्त्व
अर्धचालक पदार्थों का सबसे महत्वपूर्ण आकर्शण है के इन्हे दूषित कर इनके व्यवहार को नियंत्रित किया जा सकता है। दूषण की इस प्रक्रिया को डोपिगं  कहते हैं। अर्धचालकों के  चालन  को  वैद्युत क्षेत्र,  रोशनी ,  ऊष्मा , यहाँ तक  दबाव  से भी नियंत्रित किया जा सकता है। इसलिये, अर्धचालकों का उपयोग संवेदकों को बनाने में होता है। विद्युतधारा का प्रवाह होता है "मुक्त"  इलेक्ट्रान  और " छिद्रों " के द्वारा, जिन्हे  आवेश वाहक  भी कहते हैं।
सिलिकॉन जैसे अर्धचालक में फॉस्फोरस या बोरॉन जैसे तत्वों को डालकर डोपिगं किया जाता है, जिससे अर्धचालक में उपलब्ध मुक्त इलेक्ट्रान या छिद्रों की मात्रा काफी हद तक बढ़ जाती है। जब दूषित अर्धचालक में अधिक्षम छिद्र होतें हैं तो उसे P-प्रकार अर्धचालक  कहतें हैं और जब अधिक्षम इलेक्ट्रान होतें हैं तो उसे  N-प्रकार अर्धचालक  कहतें हैं, जहाँ P या N  धनात्मक प्रभार  या  ऋणात्मक प्रभार  के आवेश वाहकों का सूचक हैं।
अर्धचालकों का उत्पादन और उनके डोपिगं की प्रकृया अत्यंत ही नियंत्रित वातावरण, जिसे <span title="Fab (Semiconductor Fabrication)">फैब कहते हैं, में होती है। P-प्रकार और N-प्रकार के अर्धचालकों के बीच के जोड़ को  P-N जोड  कहते हैं।
डायोड
P-N जोड़ से बने  डायोड  में P-प्रकार और N-प्रकार के अर्धचालकों के बीच के जोड़ में अवक्षय क्षेत्र  होता है जो विद्युतधारा के प्रवाह को N से P की ओर नहीं होने देता, पर P से N की ओर होने देता है। जब डायोड  अग्र अभिनत  होता है, जहाँ P की तरफ उच्चतर वैद्युत सन्चालन शक्ति होती है, तब विद्युतधारा प्रवाह होता है। इसके विपरीत,  उत्त्क्रम अभिनत  डायोड में धारा प्रवाह ना के बराबर होता है।
अर्धचालक पर रोशनी डालने से इलेक्ट्रान-छिद्र के जोडे  बढ़ जातें हैं, जिससे चालकता बढ़ जाती है। इस प्रतिभास का फायदा उठाकर  फोटो डायोड  बनाया गया।  संयोजित अर्धचालक  डायोडों से प्रकाश पैदा की जा सकती है, जैसे  प्रकाश उत्सर्जक डायोड  (LED) और  लेज़र डायोड  में।
ट्रांज़िस्टर
ट्रांज़िस्टरों  के प्रमुख प्रकार, द्विध्रुवीय जोड़ ट्रांज़िस्टर  दो p-n जोडों, n-p-n या p-n-p समग्राकृतों में बनते हैं। मध्य खण्ड, जिसे "बेस" भी कहा जाता है, संकीर्ण होता है। अन्य खण्डों को  उत्सर्जक  (एमिटर) और  समाहर्ता  (कलेक्टर) कहते हैं। बेस और उत्सर्जक के बीच आवेश के अंतरावहित करने से बेस-समाहर्ता के गुणस्वभाव में अन्तर आ जाता है, ततः, बेस-समाहर्ता के अग्र अभिनत होने के बावजूद धारा प्रवाह होता है। बेस-उत्सर्जक के छोटे से प्रवाह के बदलाव के अनुपात से कई गुना अधिक प्रवाह बेस-समाहर्ता के बीच मिलता है।
एक अन्य तरह का ट्रांज़िस्टर है क्षेत्र प्रभाव ट्रांज़िस्टर  - इस अर्धचालक के चालकता को विद्युत क्षेत्र के प्रभाव से बढाया-घटाया जाता है। विद्युत क्षेत्र के प्रभाव से मुक्त इलेक्ट्रान और या छिद्रों की मात्रा तक बढ़ जाती है, इस प्रकार चालकता बढ़ जाती है। अगर इस विद्युत क्षेत्र को लगाने के लिये उत्त्क्रम अभिनत P-N जोड़ का प्रयोग करें, तो उसे  जोड क्षेत्र प्रभाव ट्रांज़िस्टर  (JFET) कहतें हैं; अगर इस विद्युत क्षेत्र को लगाने के लिये धातु ऑक्साइड का प्रयोग करतें हैं, तो बनता है  धातु ऑक्साइड अर्धचालक क्षेत्र प्रभाव ट्रांज़िस्टर  (MOSFET) आज मॉस्फेट (MOSFET) सबसे महत्वपूर्ण अर्धचालक युक्ति है। विद्युत क्षेत्र को उत्पन्न करने का काम "गेट" (द्वार) विद्युदग्र करती है, जिससे "सोर्स" और "ड्रैन" के बीच के चैनल के चालकता का नियंत्रण होता है। इस चैनल के दो प्रकार हैं, P-चैनल (छिद्र) या N-चैनल (इलेक्ट्रान)। हालांकि धातु से मॉस्फेट को उसका नाम मिला, पर आज पॉलि सिलिकॉन  को उपयोगित किया जाता है।
अर्धचालक पदार्थ
अर्धचालक युक्तियों के निर्माण में सिलिकॉन (Si) का सबसे अधिक प्रयोग होता है। अन्य पदार्थों की तुलना में इसके मुख्य गुण हैं कच्चे माल की कम लागत, निर्माण में आसानी और व्यापक तापमान परिचालन सीमा। वर्तमान में अर्धचालक युक्तियों के निर्माण के लिये पहले सिलिकॉन को कम से कम ३००mm की चौड़ाई के बउल  के निर्माण से किया जाता है, ताकी इस से इतनी ही चौडी  वेफर  बन सके।
पहले जर्मेनियम (Ge) का प्रयोग व्यापक था, किन्तु इसके उष्ण अतिसंवेदनशीलता के करण सिलिकॉन ने इसकी जगह ले ली है। आज जर्मेनियम और सिलिकॉन के कुधातु का प्रयोग अकसर अतिवेगशाली युक्तियों के निर्माण में होता है; आई बी एम  एसे युक्तियों का प्रमुख उत्पादक है।
गैलिअम आर्सेनाइड (GaAs) का प्रयोग भी व्यापक है अतिवेगशाली युक्तियों के निर्माण में, मगर इस पदार्थ के चौडे बउल नहीं बन पाते, जिसके कारण सिलिकॉन की तुलना में गैलिअम आर्सेनाइड से अर्धचालक युक्तियों को बनाना मेहंगा पड़ता है।
अन्य पदार्थ जिनका प्रयोग या तो कम व्यापक है, या उन पर अनुसंधान हो रहा है:
अर्धचालक युक्ती उपयोग
तर्क द्वार के बनने में ट्रांज़िस्टर (सभी प्रकार के ट्रान्जिस्टर) मूलभूत अंग हैं। पुनश्च, तर्क गेट,  अंकीय प्रपथ  के मूलभूत निर्माण-अवयव हैं। माइक्रोप्रोसेसर जैसे अंकीय परिरपथों में ट्रांज़िस्टर स्विच की भांति काम करते हैं। उदाहरण के लिये,  मॉसफेट  पर विद्युत संचालन शक्ति को लगाने से निर्धारित होता है कि स्विच बंद होता है या खुलता है।
पावर अर्धचालक युक्तीयों का उपयोग उच्च वोल्ट या धारा के प्रकलन में होता है। कम्प्यूटर का एसएमपीएस या मोटर ड्राइव आदि में पावर अर्धचालक युक्तियों का प्रयोग करना पड़ता है।। पावर अंकीय प्रपथ, जिन्हे "स्मार्ट" पावर युक्ती भी कहते हैं, में IC तकनीकों को उच्च शक्ति पर लगाया जाता है।
अवयव अभिज्ञापक (component identifiers)
अर्धचालक युक्तियों के अवयव अभिज्ञापक अलग-अलग निर्माता अलग-अलग तरह से करते हैं। फिर भी कई कोशिशों के बाद कुछ मानकों का प्रचलन देखने में आ रहा है, जैसे की अमरीका में JEDEC JESD370B, यूरोप में प्रो एलेक्ट्रोन और जापान में JIS.
उन्नीसवीं सदी
अर्धचालकों का प्रयोग एलेक्ट्रोनिकी के क्षेत्र में ट्रांज़िस्टर के खोज के पहले से ही हो रहा है। बीसवीं सदी के शुरुवात के समय के रेडियो  में इन्हें "बिल्ली की मूछ" नामक संसूचक अवयव के रूप में देखा गया। इन प्रारम्भिक संसूचकों के चालन में काफी असुविधायें थीं - टंग्स्टन के बने तंतु को गैलेना (लेड समल्फाइड) या  कार्बोरन्डम  (सिलिकॉन कार्बाइड) क्रिस्टल के आसपास तब तक हिलाना पड़ता था जब तक की वो अचानक ही काम ना करना शुरू कर दे! उस समय इनके परिचालन प्रणाली के बारे में पता नहीं था। निर्वात नलिका, जो ज़्यादा टिकाऊ थे, के उपलब्धी के बाद इनका उपयोग थम गया। आज के "बिल्ली की मूछों" को उनके नये रुप,  शोटकी डायोड , में देखा जा सकता हैं।
द्वितीय विश्वयुद्ध
द्वितीय विश्व युध के दोरान उच्च-आवृति राडार  अनुसन्धान पर जोर पड़ा, जिन्के प्रवर्धन के लिये नलिका पर आधारित अभिग्राहों ने काम करना बन्द कर दिया।  कोटक मैग्नेट्रोन  के विकास के बाद उच्च-आवृति प्रवर्धक (ऐम्प्लीफायर) की सक्त ज़रुरत पडी।
एक झक, बेल लैब्स के रसल ओह्ल ने "बिल्ली की मूछों" को दोबारा परीक्षा। कई दशकों से इसके प्रयोग में ना होने के कारण प्रयोगशाला में इसकी एक इकाई भी न थी और इसे वे ढूंड के लाये मेन्हैटन के किसी रेडियो के दुकान से। ओह्ल ने तहकीकात की कि बिल्ली की मूछें इतने गुणकारक क्यों थे। १९३९ में उन्होंने और भी शुद्धिकृत क्रिस्टल पर प्रयत्न किया और पाया की हालांकि इसका जुगती रवैया खत्म हो गया, पर इसके संसूचन की क्षमता भी गायब हो गयी। फिर एक दिन अचानक उनके पास पड़े एक उच्चतम शुद्धता के क्रिस्टल ने काम करना शुरू कर दिया - ध्यान से देखने पर पता चला के इस क्रिस्टल के बीचों बीच एक छोटी सी दरार थी। फिर उनका ध्यान इस बात पर गया के संसूचक के कमरे में जगह बदलने से कभी यह काम करना शुरू कर दे तो कभी बंद कर दे। उन्होंने पता लगाया के क्रिस्टल का यह बर्ताव उस पर पड रहे रोशनी पर निर्भर करता है। जब उन्होंने इसे अन्य लोगों को दिखया, वॉल्टर ब्रैट्टैन ने तुरंत बूझ लिया कि क्रिस्टल के दरार पर किसी तरह का जोड़ बन रहा है।
भेद खुलने में देर नहीं लगी। क्रिस्टल में दरार का कारण था दरार के दोनों तरफ के बीच दूषण में असंतुलन, जिसके कारण जहाँ एक तरफ कुछ एलेक्ट्रोन अधिक थे, तो दूसरी तरफ कुछ कम। चूंकि दोनों भाग जुडे हुए थे, एलेक्ट्रोन के अधिक्षमता के तरफ से दूसरी तरफ का प्रवाह तब शुरू हुआ जब बैटरी को लगाने से बैटरी के विद्युत संचालन शक्ति से अधिक्षम एलेक्ट्रोन दूसरी तरफ कूद पड़े और त्रुटिपूर्ण "छिद्रों" में जा बैठे। मगर इससे एक अस्थिरता पैदा हो गयी! अधिक्षम पक्ष में सहज संतुलन के लिये एक एलेक्ट्रोन की कमी हेई, जिसे बैटरी ने अपने एलेक्ट्रोन को दे कर पूर्ति की और दुसरे तरफ के अतिरिक्त एलेक्ट्रोन को अवशोषण करके बैटरी ने सम्पूर्ण चक्र को पूरा किया। इस तरह बिजली का धार प्रवाह स्थापित हो गया। बैटरी की दिशा को बदलने से यह प्रवाह थम जाता है क्योंकि "छिद्रों" में बैटरी के एलेक्ट्रोन भर जातें हैं और दूसरी तरफ के अधिक्षम एलेक्ट्रोनों के कारण एलेक्ट्रोन आगे नहीं बढ़ पाते।
दो ठोस क्रिस्टलों के बने इस डायोड के इस आचरण को अर्धचालन कहते हैं। डायोड के बंद होने की प्रवृत्ति जोड़ के पास के आवेश वाहकों  के पृथक होने के कारण है और इस क्षेत्र को |  अवक्षय क्षेत्र  कहते हैं।
डायोड का विकास
अर्धचालकों के इस नये ज्ञान को सहेजने के लिये परडू विश्वविद्यालय, बेल लैब्स, एम आइ टी और [[शिकागो विश्वविद्यालय|शिकागो विश्वविद्यालयों] ने मिलकर नये बेहतर क्रिस्टल बनाये और तकनीकों को समापित किया। एक साल के अंदर ही जर्मेनियम उत्पादन में इतनी परिपक्वता आ गयी कि इनका प्रयोग सामरिक रडारों में शुरू हो गया।
ट्रांज़िस्टर का विकास
युध के बाद्, विलियम शोक्ली ने ट्रायोड  जैसे अर्धचालक युक्ति को बनाने का प्रयास किया। इसके लिये उन्होंने निधीयन और लैब हासिल किया, जॉन बर्दीन और ब्रट्टैन के साथ काम करनअ शुरू किया।
ट्रांज़िस्टर के विकास के लिये अर्धचालकों में एलेक्ट्रोंनों के सचलन को समझना महत्वपूर्ण था। अगर डायोड के उत्सर्जक (एमिटर) और समाहर्ता (कलेक्टर) के बीच के इस सचलन को किसी तरह नियंत्रित किया जा सके, तो प्रवर्द्धक  (ऐम्प्लीफायर) का विकास किया जा सकेगा। यदि एक तरह के कृस्टल के दोनों तरफ विद्युत प्रचलन शक्ति को लगायें, तो एलेक्ट्रोंनों का प्रवाह स्थापित नहीं होता; अगर एलेक्ट्रोंन या "छिद्रों" (एलेक्ट्रोंन की त्रुटिपूर्णता) को तीसरे अंतक से अंतरावहित करें तो यह प्रवाह स्थपित हो सकता है। बड़े कृस्टल की प्रवर्द्धक के रूप में उपयोगिता भी कम होती है, क्योंकि इसमें काफी मात्रा में एलेक्ट्रोंनों या छिद्रों का अंतरावहन करना पड़ता है। कुल मिलाकर, ट्रांज़िस्टर के बनाने में कृस्टल के अवक्षय क्षेत्र द्वारा छोटी दूरियों में एलेक्ट्रोंनों का प्रबंध और निवेश और निर्गम के संपर्क को सतह से निकटता पर निर्भर करती है।
ब्रट्टैन ने जब एसे युक्ति को बनाना शुरू किया, तो प्रवर्द्धन की झलकें दिखतीं और लुप्त हों जाती। एक बार तो आदिप्रयोग को पानी में डालने से अकस्मात् इसने कार्य करना शुरू कर दिया (ओह्ल और ब्रट्टैन ने इस भेद को सुलझाने के लिये प्रमात्रा (क्वांटम) यांत्रिकी  के शाख़,  सतह भौतिकी  को परिभाषित किया)।
पहला ट्रांज़िस्टर
बेल लैब्स में कई कोशिशों के बाद सफलता आखिर मिल ही गयी नोक-संयोग (पॉइन्ट कॉन्टैक्ट) ट्रांज़िस्टर  के रूप में। सोने की पन्नी को प्लास्टिक के पच्चर पर चिपकाकर, फिर पच्चर की धार से सोने को हलका सा छील दिया गया। इससे मिला दो बहुत ही करीबी सोने का संयोग। अब इस प्लास्टिक के पच्चर को कृस्टल में गाड़कर कृस्टल के दोनों तरफ विद्युत संचालन शक्ति को लगाया गया। धारा प्रवाह तब हुआ जब कृस्टल के तल पर लगे दूसरे विद्युत शक्ति से कृस्टल के एलेक्ट्रोंन तल की तरफ बह गये। एसे हुआ नोक-संयोग ट्रांज़िस्टर का आविष्कार। २३ दिसम्बर १९४७ को अकसर ट्रांज़िस्टर का जन्म दिवस कहा जाता है। इस "PNP नोक-संयोग जर्मेनियम ट्रांज़िस्टर" की वाक प्रवर्द्धन शक्ति १८ गुना थी।
१९५७ में विलियम शोक्ली, जॉन बर्दीन और वॉल्टर ब्रैट्टैन को भौतिकी का नोबेल पुरस्कार मिला।
"ट्रांज़िस्टर" नाम का स्रोत
बेल लैब्स के आंतरिक मतदान में कई नाम सुझाए गये, जैसे की "अर्धचालक ट्रायोड", "ठोस ट्रायोड", आदि। जॉन पिएर्स के सुझाव, ट्रांज़िस्टर, को सबसे ज्यादा मत मिले। नाम का विच्छेद करें तो मिलता है "ट्रांस्फर" और "वैरिस्टर"।
ट्रांज़िस्टर डिज़ाइन में तरक्की
शोक्ली को अप्रसन्नता थी कि उन्हे बर्दीन और ब्रैट्टैन के साथ ट्रांज़िस्टर के आविष्कार के श्रेय में भाग देना पड़ा। बैल लैब्स के वकीलों को जब पता चला के शोक्ली के लेखों में कुछ समान्ताएँ थीं जूलियस एड्गर लिलियन के १९२५ के पेटेंट से, तो उन्होंने शोक्ली के नाम को ट्रांज़िस्टर के पेटेंट से बाहर रखने का विचार किया।
शोक्ली इससे अत्यंत नाराज हुए और उन ने ठान ली यह दिखाने की कि असली दिमाग किसका है। कुछ ही महीनों में एक नये तरह के ट्रांज़िस्टर का आविष्कार किया, जो नोक-संयोग ट्रांज़िस्टर की तुलना में स्थिर और टिकाऊ था। साठवें दशक में इस ट्रांज़िस्टर की धूम थी। यह और विक्सित हो कर द्विध्रुवीय जोड़ ट्रांज़िस्टर  बना।
अस्थिरता की समस्याओं को दूर करने के बाद बची समस्या शुद्धता की। जर्मेनियम का शुद्धिकरण काफी जटिल था - इसमें कुछ सुधार शुद्धिकृत पानी के प्रयोग से हुआ, मगर फिर भी, जर्मेनियम के तापमान पर अतिसंवेदनशीलता के कारण यह सुझाया गया के सिलिकॉन एक बेहतर विकल्प होगा। बहुत कम वैज्ञानिकों ने इस पर ध्यान दिया। सिलिकॉन से बने ट्रांज़िस्टर को पहले बनाया गॉर्डन टील ने, जिनकी कंपनी, टेक्सस इन्सट्रुमैन्ट्स, ने भरपूर फायदा उठाया। इसके बाद जर्मेनियम का प्रयोग ट्रांज़िस्टरों में खत्म सा हो गया। "ज़ोन घोलन" के तकनीक का प्रयोग करके कृस्टकों को और भी शुद्ध किया गया।
ट्रांज़िस्टर के बने रेडियो और अन्य उपकरण मार्केट में बहुतायत से मिलने लगे।
किताब सिंह राई
नेपाली साहित्य के भारतीय कवि-कथाकार और व्यंग्यकार। एक कविता संग्रह 'जीवन फूल' एवं कथा संग्रह 'पहली गुलाब को फूल' प्रकाशित।
तिलफरियासेरा ल० सीला, यमकेश्वर तहसील
तिलफरियासेरा ल० सीला, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
एस्सार रिफाइनरी
एस्सार रिफाइनरी वाडीनार, गुजरात, भारत में एक तेल शोधक कारखाना है। इसका स्वामित्व और संचालन एस्सार ऑयल द्वारा किया जाता है। यह दुनिया में सबसे बड़े एकल स्थान रिफाइनरियों मे से एक है।
इतिहास
इसकी शुरुआत १९९६ मे हुई थी।
विवरण
इसमे ६,८०,००० बैरल तेल प्रतिदिन शोधन की क्षमता है।
केदार मान व्यथित
नेपाली भाषा के प्रतिष्ठित नेपाली कवि। नेपाली जन-जीवन की सामाजिक-सांस्कृतिक और साहित्यिक गतिविधियों के प्राणनायक छायावादी काव्य-धारा के प्रखर स्तंभ। नेपाल की राजनीति में भी सक्रिय।
अनमानपूडि (कृष्णा)
अनमानपूडि (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
बक्खाली
बक्खाली (Bakkhali) भारत के पश्चिम बंगाल राज्य के दक्षिण २४ परगना ज़िले में स्थित एक गाँव है। यह बंगाल की खाड़ी से तटस्थ है और यहाँ एक सुंदर बालूतट (बीच) है, जिस कारणवश यहाँ पर्यटक आते हैं।
कर्नाटक विश्वविद्यालय
कर्नाटक विश्वविद्यालय  (ಕರ್ನಾಟಕ್ ವಿಶ್ವವಿದ್ಯಾನಿಲಯ) की स्थापना आरंभ में मुंबई में १९४९ में हुई थी, जिसे बाद में धारवाड़ में अक्टूबर १९४९ में स्थानांतरित किया गया। मार्च, १९५० को इसका आधिकारिक उद्घाटन हुआ था। यह परिसर ७५० एकड़ (३ कि.मी²) में फैला हुआ है।
2001 फ़्रेंच ओपन टेनिस प्रतियोगिता
पुरुष एकल
गुस्तावो कुएर्तेन ने एलेक्स कोरेत्ज़ा को 6-7(3), 7-5, 6-2, 6-0 से हराया।
हांसी विधानसभा निर्वाचन क्षेत्र, हरियाणा
हांसी विधानसभा निर्वाचन क्षेत्र, हरियाणा हरियाणा के हिसार जिले में स्थित एक विधान सभा क्षेत्र है। यह हिसार लोक सभा निर्वाचन क्षेत्र के अन्तर्गत आता है। हांसी में पहला चुनाव 1952 में हुआ। यह क्षेत्र पहले से ही हिसार ज़िले में आता था। हिसार लोकसभा के हांसी विधानसभा क्षेत्र से 1952 के प्रथम चुनाव में कांग्रेस के लाजपत राय विधायक चुने गये। उन्होंने निर्दलीय प्रत्याशी को हराया।
1957 के विधानसभा चुनाव में यह सीट आरक्षित हो गई। आरक्षित सीट पर कांग्रेस के दलबीर सिंह चुने गए। 1962 में हांसी से एक सामान्य वर्ग से प्रतिनिधि चुनना था। इस बार सोशलिस्ट पार्टी के टेकराम विधायक चुने गए। उन्होंने कांग्रेस के सरूप सिंह को हराया।
विधायक
इस क्षेत्र के वर्तमान विधायक रेणुका बिश्नोई हैं।
लोहा, नांदेड़
लोहा (Loha) भारत के महाराष्ट्र राज्य के नांदेड़ ज़िले में स्थित एक नगर है।
आवागमन
राष्ट्रीय राजमार्ग 361 इसे सड़क द्वारा कई स्थानों से जोड़ता है।
खरगपुर गाँव, अमृतपुर (फर्रुखाबाद)
खरगपुर अमृतपुर, फर्रुखाबाद, उत्तर प्रदेश स्थित एक गाँव है।
भूप सिंह
भूप सिंह,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के अलीगढ़ जिले के 382 - कोल विधान सभा निर्वाचन क्षेत्र से भा0 रिपब्लिकन पार्टी की ओर से चुनाव में भाग लिया।
कृपाराम
कृपाराम पंद्रहवीं शती के उत्तरार्ध के एक प्रख्यात भारतीय गणितज्ञ थे।
कृतियाँ
मौलिक ग्रन्थ:
टीकाग्रन्थ:
१९३५
1935 ग्रेगोरी कैलंडर का एक साधारण वर्ष है।
उन्मंडल
उन्मंडल, खगोल विज्ञान में, खगोलीय गोले के दो प्रमुख ध्रुववृत्तों  में से एक है। ध्रुववृत्त खगोलीय गोले पर उत्तरी खगोलीय ध्रुव और दक्षिणी खगोलीय ध्रुवों से गुजरने वाले वृत्त हैं।
विषुव उन्मंडल
विषुव उन्मंडल वह  ध्रुववृत्त है जो खगोलीय ध्रुवों साथ, दोनो विषुवों से होकर गुजरता है।
अयन उन्मंडल
अयन उन्मंडल वह  ध्रुववृत्त है जो खगोलीय ध्रुवों साथ, दोनो अयनांतो से होकर गुजरता है।
देहरी जग्गू,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
रैंतोली, गंगोलीहाट तहसील
रैंतोली, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
आदित्य ठाकरे (क्रिकेटर)
आदित्य ठाकरे (जन्म 8 नवंबर 1998) एक भारतीय क्रिकेटर हैं जो विदर्भ का प्रतिनिधित्व करते हैं। उन्होंने 2017-18 रणजी ट्रॉफी में 29 दिसंबर 2017 को विदर्भ के लिए प्रथम श्रेणी में पदार्पण किया। 2018 अंडर-19 क्रिकेट विश्व कप के दौरान उन्हें इशान पोरेल के कवर के रूप में भारत के टीम में शामिल किया गया था, जिन्हें चोट लगी थी। उन्होंने 26 सितंबर 2018 को विजय हजारे ट्रॉफी 2018 में विदर्भ के लिए अपनी लिस्ट ए की शुरुआत की। नवंबर 2019 में, उन्होंने 2019 एसीसी इमर्जिंग टीम्स एशिया कप के लिए भारत के टीम में अस्वस्थ कमलेश नागरकोटी की जगह ली।
एशियाटिक सोसायटी
एशियाटिक सोसायटी (The Asiatic Society) की स्थापना 15 जनवरी 1784 को विलियम जोंस ने कोलकाता स्थित फोर्ट विलियम में की थी। इसका उद्देश्य प्राच्य-अध्ययन का बढ़ावा देना था। इसके अलावा एशियाटिक सोसाइटी ऑफ़ बंगाल ने भारतीय इतिहास को भी प्रभावित किया है। इसने प्राचीन के इतिहास और संस्कृति के अध्ययन का कार्य किया। विलियम जोन्स ने 1789 में अभिज्ञान शाकुंतलम का अंग्रेजी में अनुवाद किया था जो कि एशियाटिक सोसायटी द्वारा किसी भी यूरोपीय भाषा में अनुदित प्रथम ग्रंथ था।
कृष्णगुप्त
कृष्णगुप्त छठीं सातवीं शती ई. में मगध पर शासन करनेवाले उत्तरवर्ती गुप्तवंश के संस्थापक। इनका उल्लेख अपसढ़ और देव बर्नारक से मिले अभिलेखों में हुआ है। कुछ इतिहासकारों की धारणा है कि ये चंद्रगुप्त (द्वितीय) के ज्येष्ठ पुत्र थे जिनका उललेख वैशाली से प्राप्त मुहर पर गोविंद गुप्त के नाम से हुआ। किंतु इस कल्पना के लिये कोई सबल आधार नहीं है।
व्यावहारिक मनोविज्ञान
मनोवैज्ञानिक सिद्धांतों का विभिन्न मानवीय समस्याओं के सुलझाने में प्रयोग करना व्यावहारिक मनोविज्ञान (Applied psychology) के क्षेत्र में आता है। व्यावहारिक मनोविज्ञान, मनोविज्ञान का ही एक पहलू है। हैपनर के अनुसार, ‘‘व्यावहारिक मनोविज्ञान के लक्ष्य मानव क्रियाओं का वर्णन, भविष्य कथन और मानव क्रियाओं पर नियंत्रण है जिससे हम अपने जीवन को बुद्धिमता पूर्वक समझ सकें और निर्देशित कर सकें तथा दूसरे के जीवन को प्रभावित कर सकें।’’ जिस तरह विज्ञान के सैद्धांतिक तथा व्यावहारिक दोनों पहलू होते हो उसी प्रकार मनोविज्ञान में सैद्धांतिक के साथ-साथ व्यावहारिक पहलू भी है।
प्रथम चरण : गर्भावस्था
पैटर्सन के अनुसार 1882 से लेकर 1917 तक मनोविज्ञान का विकास व्यावहारिक मनोविज्ञान के गर्भावस्था का काल था। इस काल में गाल्टन, केटेल और बिने का योगदान महत्वपूर्ण था। इस काल में अमेरिका जैसे कई देश प्रथम विश्वयुद्ध में लगे हुए थे।
द्वितीय चरण : जन्मकाल
पैटर्सन ने 1917 से 1918 तक के समय को व्यावहारिक मनोविज्ञान का जन्मकाल माना है और इस काल में कई मनोवैज्ञानिक परीक्षणों का निर्माण हुआ। इस काल में ही अमेरिका जैसे देशों ने सेना में भर्ती के लिए मनोवैज्ञानिक परीक्षणों का उपयोग किया। इसी काल में सैनिकों के चुनाव के लिए आर्मी-अल्फा और आर्मी-बीटा परीक्षणों का जन्म हुआ। अल्फा परीक्षण अधिकारी वर्ग के लिए तथा बीटा परीक्षण जवानों व अनपढ़ लोगों के लिए उपयोग में लाये गए।
चौथा चरण : युवावस्था
सन् 1937 के बाद व्यावहारिक मनोविज्ञान ने अपनी युवावस्था में प्रवेश किया। तब से आज तक इसका क्षेत्र बढ़ता ही जा रहा है। वर्तमान काल में मानव के जीवन के कई क्षेत्रों में इसका उपयोग हो रहा है।
व्यावहारिक मनोविज्ञान के क्षेत्र
आधुनिक युग में व्यावहारिक मनोविज्ञान का क्षेत्र बराबर बढ़ता जा रहा है। उस हर क्षेत्र में जहां मानव जीवन में मनोवैज्ञानिक सिद्धान्तों का प्रयोग किया जा सकता है वहां व्यावहारिक मनोविज्ञान का भी क्षेत्र है। अतः व्यावहारिक मनोविज्ञान का क्षेत्र बड़ा व्यापक एवं विस्तृत है। परन्तु इसके क्षेत्र को निम्नलिखित मुख्य भागों में बांटा जा सकता है-
1. मानसिक स्वास्थ्य एवं चिकित्सा
2. सामाजिक समस्याएं
3. शिक्षा
4. परामर्श तथा निर्देशन (Counseling psychology)
5. उद्योग एवं व्यापार (Industrial and organizational psychology)
6. सेवाओं या नौकरियों में चुनाव
7. अपराध निरोध
8. सैनिक क्षेत्र
9. राजनैतिक क्षेत्र
10. विश्व शांति (Peace psychology)
11. यौन शिक्षा
13. विज्ञापन
रायपाडु (कर्नूलु)
रायपाडु (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
छछुंदर
छछुंदर (Asian House Shrew ; वैज्ञानिक नाम : Suncus murinus) दक्षिण एशिया में पाया जाने वाला चूहे जैसा एक जानवर है जिसके शरीर से दुर्गंध निकलती है। इसका मुंह नुकीला होता है। यह दीवाल के कोनों से सटकर चलता है।
गाज़ोल (सामुदायिक विकास खंड)
गाज़ोल (Gazole) या गाजोल (Gajol) भारत के पश्चिम बंगाल राज्य के मालदा ज़िले में स्थित एक शहर है। प्रशासनिक रूप से यह सामुदायिक विकास खंड का दर्जा रखता है।
बमोर्थ-कण्डारस्यूं-४, थलीसैंण तहसील
बमोर्थ-कण्डारस्यूं-४, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
१९३६
1936 ग्रेगोरी कैलंडर का एक साधारण वर्ष है।
राजर्षि
भारतीय संस्कृति में राजर्षि (= राजा + ऋषि) ऐसे राजा को कहते हैं जो ऋषि (विद्वान) भी हो। दूसरे शब्दों में, वह ऋषि जो राजवंश या क्षत्रिय कुल का हो। जैसे,— राजर्षि विश्वामित्र।
ऋषि सात प्रकार के माने गए हैं-
एक पद ऐसे सात ऋषियों का माना गया है जो कल्पांत प्रलयों में वेदों को रक्षित रखते हैं। भिन्न भिन्न मनवतरों में सप्तर्षि के अंतर्गत भिन्न भिन्न ऋषि माने गये हैं। जैसे, इस वैवस्वत मन्वंतर के सप्तर्षि ये हैं—कश्यप, अत्रि, वशिष्ठ, विश्वामित्र, गौतम, जमदग्नि और भरद्वाज। स्वायंभुव मन्वंतर के— मरीचि, अत्रि, अंगिरा, पुलस्त्य, पुलह, क्रतु और वशिष्ठ।
विवेचनात्मक गद्य
विवेचनात्मक गद्य महादेवी वर्मा के आलोचनात्मक निबंधों का संग्रह है। इसका प्रकाशन 1942 में हुआ।
खाखीन गाँव, अमृतपुर (फर्रुखाबाद)
खाखीन अमृतपुर, फर्रुखाबाद, उत्तर प्रदेश स्थित एक गाँव है।
रीस का वायरस
रीस एक ऐसा वायरस 1900 है जो कहीं भी,  कुछ भी देखकर एक्टिवेट हो जाता है।रीस का इतिहास विस्तृत है उसके हर पहलू पर चर्चा  मुश्किल ही नहीं ,नामुमकिन है ।रीस करने में कौन सा फीस लगती है । एक आदमी दूसरे की रीस करता है एक देश दूसरे देश की ,एक राजीतिक दल दूसरे दल की ।
महिलाओं का तो इस मामले
में कोई जवाब नहीं और हो भी क्यों,  अगर रीस करने से  अच्छी फिलिग आती है तो रीस करने में कोई हानि नहीं ।
कई बार रीस करना महँगा भी पड़ जाता है परन्तु रीस  आने पर कोई भी महँगे- सस्ते की परवाह नहीं करता ।
पुराने लोग रीस करने के स्वाद से वंचित रहे, मन मे अधिक  सन्तोष के कारण वह कभी रीस करने का आनंद नहीं ले पाए ।
आज रीस ने लोगों को भिखारी तक के बना डाला है  एक समय था जब भिखारी फटे कपड़े पहनते थे परन्तु आज रीस के कारण हर वर्ग के लोग फटे वस्त्र पहन कर खुद को मॉडर्न दिखाने के लिए प्रतियोगिता में शामिल है । आज जिसके, जितने  बेढ़ंगे वस्त्र आदमी उतना ही मॉडर्न ।
रीस के कारण वस्त्र क्या अँगेजी भाषा पर भी संकट के बादल छाए हुए हैं । जिन लोगों को ठीक से हिन्दी भी नहीं आती  उनके अंदर  जब अँग्रेजियत का कीड़ा कुलबुलाता है तब वह बहुत सारे अँग्रेजी शब्दों का इस्तेमाल इस प्रकार  करते हैं उसे  देख अँग्रेजी के प्रति मन दया से भर जाता है । लँगड़ाती ,टूटी -फूटी अँग्रेजी सुनकर  ऐसा महसूस होता है कि जो लोग अँग्रेजों से  बदला लेने में चूक गए, वह आज सारा गुस्सा अँगेजी पर उतार रहे हैं।
आज रेस्टोरेंट ,होटल में जाओ तो अनेक प्रकार के यंत्र यानी खाना खाने के चमचे मेज पर रख दिए जाते है  चाहे खाने में कितनी असुविधा हो  परंतु उन हथियारों के बिना खाना ,खाना  शान के खिलाफ माना जाता है । यह सब रीस का ही परिणाम है
मोहित राउत
मोहित राउत (जन्म 20 जनवरी 1998) एक भारतीय क्रिकेटर हैं। उन्होंने 15 जनवरी 2021 को अपना ट्वेंटी 20 डेब्यू किया, 2020-21 में सैयद मुश्ताक अली ट्रॉफी में विदर्भ के लिए।
रीस का वायरस
आज कल के वाहनों के पीछे एक पँक्ति अक्सर पढ़ने को मिलती है ""जलो मत रीस करो "
यानि रीस करने में कोई हर्ज नहीं । बस जलने से परहेज करना जरूरी है परंतु जैसे ही माँ को कहते सुना "दूसरे के महल को देखकर अपना झोपड़ा मत जलाना" तब मन मे खटपट होने लगती है कि रीस करके तभी बात बनती है अगर आदमी के पास रीस करने के पर्याप्त साधन हो । एक कहावत प्रचलित है कि "रीस करनी है तो अच्छे काम की करो " हरयाणवी में रीस करने वाले को रीसला कहा जाता है  कि फलाना तो रीसला है ।
रीस करने से उन्नति और पतन दोनों हो सकते हैं ।अपनी रीस को पूरा करने के लिए कुछ रीसले सर पर कर्ज तक उठा लेते है । जिसके कारण उनका जीवन मुश्किल में फँस जाता है ।
राजनैतिक दलों में एक दल दूसरे दल की रीस में बहुत से  कभी न पूर्ण होने वाले वादे कर डालता है ।एड देश दूसरे देश की रीस में परमाणु बम बना रहा है  आज फिल्मों की रीस से मानव जीवन मे उथल पुथल मची हुई है । आम लोग भी फिल्मों जैसा जीवन जीने के लिए मनचले हैं  ।हीरोइनों एक दूसरे की  रीस में प्लास्टिक सर्जरी करवा रही हैं ।
एक डॉक्टर ,वकील, दूसरे  की रीस में रोज अपनी फीस ने इजाफा कर रहा है।  बुढापा ,जवानी की रीस कर  रहा है जिसके कारण गली -गली में  ब्यूटीपार्लर खुल रहे हैं । हम विदेशियों की रीस करके बर्गर पीजा खा रहे हैं और विदेशी हमारी रीस में कड़ी चावल पे लार टपका रहे है ।
आज  बच्चे की काबलियत को नजरअंदाज करके हर कोई अपने बबलू को सुपर स्टार बनाने के चक्कर मे पड़े है और बबलू  फेसबुकी दुनिया के रीस में रोज फोटो अपलोड करके उपलब्धियाँ बटोर रहा है ।
कभी -कभी रीस को देखकर मन मे टीस होने लगती है
परन्तु अगर किसी से टीस की बात की तो यही सुनने को मिलेगा जिसके बस की रीस नहीं उसे ही टीस होती है ।
सुनीता काम्बोज (स्लाइट लौंगोवल)
रामकृष्ण रंगा राव
रामकृष्ण रंगा राव (1901 - 1978) एक ब्रिटिशकालीन भारतीय राजनीतिज्ञ, कानूनी विद्वान एवं जस्टिस पार्टी के नेता और जमींदार थे, जिन्होंने 5 नवंबर 1932 से 4 अप्रैल 1936 और 24 अगस्त 1936 से 1 अप्रैल 1937 तक मद्रास प्रेसीडेंसी के मुख्यमंत्री के रूप में कार्य किया। बाद में वह भारत की संविधान सभा के सदस्य चुने गए।
परिचय एवं राजनैतिक सफर
रामकृष्ण रंगा राव का जन्म 20 फरवरी 1901 में विजयनगर ज़िले के (बोब्बिली) जमींदारी के शाही परिवार में हुआ था। वे वेंकट कुमार कृष्ण रंगा राव के पुत्र और बोब्बिली जमींदारी के राजा वेंकट रंगा राव के पोते थे।
रामकृष्ण ने 1921 में तल्लाप्रोले जमींदारी की राजकुमारी लक्ष्मी सुभद्रायम्मा से शादी की। वह बॉब्बिली के 13वें राजा के रूप में सिंहासन पर बैठे।
ढक शाहिद,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
बारगल N.Z.A., कोश्याँकुटोली तहसील
बारगल N.Z.A., कोश्याँकुटोली तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
निशा देसाई बिस्वाल
निशा देसाई बिस्वाल एक भारतीय-अमेरिकी हैं जो संयुक्त राज्य अमेरिका में दक्षिण और मध्य एशियाई मामलों की सहायक सचिव हैं। पहले वो यूएसएआईडी की सहायक प्रशासक थीं। उन्हें 19 जुलाई 2013 को अमेरिकी राष्ट्रपति बराक ओबामा ने उन्हें दक्षिण और मध्य एशियाई मामलों की सहायक सचिव के लिए नामित किया। बिस्वाल अमेरिका में जन्मी लेकिन उनके माता-पिता भारत के हैं।
साहित्यकार की आस्था तथा अन्य निबंध
साहित्यकार की आस्था तथा अन्य निबंध महादेवी वर्मा के आलोचनात्मक निबंधों का संग्रह है। इसका प्रकाशन 1962 में हुआ। यह एक वीचारातमक निबंध है।
कोसली विधानसभा निर्वाचन क्षेत्र, हरियाणा
कोसली विधानसभा निर्वाचन क्षेत्र, हरियाणा हरियाणा के रेवाड़ी जिले में स्थित एक विधान सभा क्षेत्र है। यह रोहतक लोक सभा निर्वाचन क्षेत्र के अन्तर्गत आता है। कोसली हरियाणा का सबसे बड़ा विधानसभा क्षेत्र है जिसके अन्तर्गत लगभग 138 गांव आते है|
विधायक
इस क्षेत्र के वर्तमान विधायक लक्षमण सिंह यादव हैं।
संगतम भाषा
संगतम (Sangtam), जिसे लोफोमी (Lophomi) भी कहा जाता है, भारत के नागालैण्ड राज्य के कुछ भागों में संगतम समुदाय द्वारा बोली जाने वाली एक आओ भाषा है। यह विशेष रूप से किफाइर ज़िले व तुएनसांग ज़िले में बोली जाती है।
स्वास्थ्य पर्यटन
जब लोग अपनी चिकित्सा या उपचार के लिये अपने देश से बाहर किसी अन्य देश की यात्रा करते हैं तो यह चिकित्सा पर्यटन (मेडिकल टूरिज्म) कहलाता है। कुछ दशकों पहले प्रायः निम्न विकसित देशों के लोग उच्च विकसित देशों के प्रमुख चिकित्सा केंद्रों में अपने देश में अनुपलब्ध चिकित्सा उपचारों के लिये 'चिकित्सा पर्यटन' करते थे। परन्तु, हाल ही के वर्षों में तो उच्च विकसित देशों के नागरिक सस्ते लेकिन गुणवत्तापूर्ण चिकित्सा के लिये तीसरी दुनिया के देशों की यात्रा करने लगे हैं। सस्ता होने के अलावा अपने देश में किसी चिकित्सीय उपचार का उपलब्धत न होना या अवैध होना भी चिकित्सा पर्यटन का कारण होता है। चिकित्सा पर्यटन, पर्यटन की एक नवीन और सबसे अधिक विकसित होती शाखा मानी जाती है।
भारत में चिकित्सा पर्यटन
चिकित्‍सा पर्यटन के लिए भारत बिल्कुल सही जगह है जिसमें स्‍वास्‍थ्‍य लाभ के अलावा दुनिया की खूबसूरत जगहों का भ्रमण भी किया जा सकता है। अतिविशिष्‍ट चिकित्‍सा देखभाल, उपकरण और सुविधाओं की भारत में उपलब्धता के कारण पर्यटक बड़ी संख्‍या में यहां आ रहे हैं। भारत विदेशी पर्यटकों को गुणवत्तापूर्ण और किफायती स्‍वास्‍थ्‍य देखभाल प्रदान करने में दक्ष होता जा रहा है।
निम्‍नलिखित लाभों के कारण भारत 'वैश्विक स्‍वास्‍थ्‍य पर्यटन' का प्रमुख गन्तव्य बनने की प्रक्रिया में है:
भारत सरकार ने १८ दिसम्बर २०१७ को संसद में कहा था कि भारत में चिकित्सा पर्यटन का मूल्य वर्ष 2020 तक नौ अरब अमेरिकी डालर तक पहुंचने की उम्मीद है जो 2015 में तीन अरब डालर था। पर्यटन राज्य मंत्री के जे अल्फोंस ने लोकसभा को एक प्रश्न के लिखित जवाब में यह जानकारी दी थी। उन्होंने कहा कि भारत पिछले कुछ वर्षों में एक प्रमुख चिकित्सा पर्यटन क्षेत्र के रूप में उभरा है। उन्होंने यह भी कहा कि वाणिज्य मंत्रालय की 2016 की एक रिपोर्ट के अनुसार भारत शीर्ष छह चिकित्सा-मूल्य-पर्यटन गंतव्य में शामिल है जिसमें थाईलैंड, सिंगापुर, मलेशिया, ताईवान और मैक्सिको भी शामिल हैं।
१९३७
१९३७ ग्रेगोरी कैलंडर का एक साधारण वर्ष है।
क्षणदा
क्षणदा महादेवी वर्मा के ललित निबंधों का संग्रह है। इसका प्रकाशन 1956 में हुआ।
मण्डल (राजनैतिक मॉडल)
दक्षिण-पूर्व एशिया के इतिहास में मण्डल एक अकेन्द्रित राज्ज्य व्यवस्था थी। मण्डल का शाब्दिक अर्थ 'वृत्त' (सर्कल) होता है। मण्डल सिद्धान्त वर्तमान युग के एकीकृत राजनीतिक शक्ति के विपरीत राजशक्ति का मॉडल है।
चाणक्य का मण्डल सिद्धान्त
कौटिल्य (चाणक्य) ने अपने मण्डल सिद्धांत में विभिन्न राज्यों द्वारा दूसरे राज्यों के प्रति अपनाई नीति का वर्णन किया है। प्राचीन काल में भारत में अनेक छोटे-छोटे राज्यों का अस्तित्व था। शक्तिशाली राजा युद्ध द्वारा अपने साम्राज्य का विस्तार करते थे। राज्य कई बार सुरक्षा की दृष्टि से अन्य राज्यों में समझौता भी करते थे। कौटिल्य के अनुसार युद्ध व विजय द्वारा अपने साम्राज्य का विस्तार करने वाले राजा को अपने शत्रुओं की अपेक्षा मित्रों की संख्या बढ़ानी चाहिए, ताकि शत्रुओं पर नियंत्रण रखा जा सके।
दूसरी ओर निर्बल राज्यों को शक्तिशाली पड़ोसी राज्यों से सतर्क रहना चाहिए। उन्हें समान स्तर वाले राज्यों के साथ मिलकर शक्तिशाली राज्यों की विस्तार-नीति से बचने हेतु एक जुट या ‘मण्डल’ बनाना चाहिए। कौटिल्य का मंडल सिद्धांत भौगोलिक आधार पर यह दर्शाता है कि किस प्रकार विजय की इच्छा रखने वाले राज्य के पड़ोसी देश (राज्य) उसके मित्र या शत्रु हो सकते हैं। इस सिद्धांत के अनुसार मंडल के केन्द्र में एक ऐसा राजा होता है, जो अन्य राज्यों को जीतने का इच्छुक है, इसे ‘‘विजीगीषु’’ कहा जाता है। ‘‘विजीगीषु’’ के मार्ग में आने वाला सबसे पहला राज्य ‘‘अरि’’ (शत्रु) तथा शत्रु से लगा हुआ राज्य ‘‘शत्रु का शत्रु’’ होता है, अतः वह विजीगीषु का मित्र होता है। कौटिल्य ने ‘‘मध्यम’’ व ‘‘उदासीन’’ राज्यों का भी वर्णन किया है, जो सामर्थ्य होते हुए भी रणनीति में भाग नहीं लेते।
कौटिल्य का यह सिद्धांत यथार्थवाद पर आधारित है, जो युद्धों को अन्तर्राष्ट्रीय सम्बन्धों की वास्तविकता मानकर संधि व समझौते द्वारा शक्ति-सन्तुलन बनाने पर बल देता है।वास्तव में ये आज की विदेश नीति के लिए प्रेरणा स्रोत है।
[[श्रेणी:राज्य]
खानपुर गाँव, अमृतपुर (फर्रुखाबाद)
खानपुर अमृतपुर, फर्रुखाबाद, उत्तर प्रदेश स्थित एक गाँव है।
२००० फ़्रेंच ओपन टेनिस प्रतियोगिता
पुरुष एकल
गुस्तावो कुएर्तेन ने मैगनस नॉर्मन को 6-2, 6-3, 2-6, 7-6(6) से हराया।
पुरुष युगल
मार्क वुडफोर्ड / टॉड वुडब्रिज ने  पॉल हारहुईस /  सैंडन स्टोहली को 7-6 6-4 से हराया।
महिला एकल
मैरी पियर्स ने कोन्चिता मार्टिनेज़ को 6-2, 7-5 से हराया।
महिला युगल
मार्टिना हिंगिस / मैरी पियर्स ने  वर्जीनिया रुआनो पास्कुआल /  पाओला सुआरेज़ को 6-2, 6-4 से हराया।
लखन सिंह (क्रिकेटर)
लखन सिंह (जन्म 21 अगस्त 1998) एक भारतीय क्रिकेटर हैं। उन्होंने 2017-18 की विजय हजारे ट्रॉफी में 5 फरवरी 2018 को सर्विसेज के लिए अपनी लिस्ट ए की शुरुआत की।
भानु प्रताप सिंह
भानु प्रताप सिंह का जन्म ग्राम-सोहना,तहसील-इटवा वर्तमान जिला-सिद्धार्थनगर(समकालीन जिला बस्ती) था। भानु प्रताप सिंह,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के बस्‍ती जिले(वर्तमान में सिद्धार्थनगर)  के 178 - डोमरियागंज (उत्‍तर) विधान सभा निर्वाचन क्षेत्र से स्‍वतंत्र पार्टी की ओर से चुनाव में भाग लिया। उत्तर प्रदेश विधान सभा</r।तदोपंरत उन्हें जनता दल की सरकार द्वारा राज्यसभा भी भेजा गया।वो सरकार में कैबिनेट मंत्री  (कृषि,खाद्य एवं सिंचाई मंत्रालय) भी रहे।कुछ समय उपरांत उन्हें कर्नाटक राज्य का प्रथम व्यक्ति अर्थात राज्यपाल भी नियुक्त किया गया।अपने क्षेत्र में ये "भानु बाबू" नाम से प्रचलित है
छिछोरे
कहानी
इस कहानी की शुरुआत अनिरुद्ध पाठक उर्फ अन्नी (सुशांत सिंह राजपूत) एक तलाकशुदा और अधेड़ उम्र के व्यक्ति से होती है, जो अपने बेटे राघव (मोहम्मद समद) के साथ रहता है। उसका बेटा राघव इंजीनियर बनने का इच्छुक रहता है और आईआईटी में प्रवेश परीक्षा के परिणाम का इंतेजार कर रहा होता है।
परिणाम पता चलने से पहले अन्नी अपने बेटे को शैंपेन का बोतल गिफ्ट करता है और बोलता है कि वे सफलता को साथ मिल कर मनाएंगे। इस बात से वो बेखबर रहता है कि राघव काफी ज्यादा दबाव में है और शैंपेन की बोतल बस उस दबाव को और बढ़ाने का ही काम कर रही है। अगले दिन राघव अपने अपार्टमेंट में परिणाम देखता है, उसे पता चलता है कि उसे आईआईटी में प्रवेश नहीं मिल पाएगा। घबराया हुआ राघव सीधे बालकनी से छलांग लगा देता है।
अन्नी को जैसे ही ये बात पता चलती है तो वो तुरंत अस्पताल का रुख करता है और वहाँ वो अपनी पूर्व-पत्नी और राघव की माँ माया (श्रद्धा कपूर) से मिलता है। माया इन सब का दोष अन्नी पर लगा देती है कि उसके दबाव के कारण ही राघव ने ऐसा किया। डॉक्टर उन दोनों को बताता है कि राघव की स्थिति लगातार खराब हो रही है क्योंकि वो जीना ही नहीं चाह रहा है। अन्नी अपने बेटे के भीतर जीने की चाहत लाने के लिए अपने कॉलेज के समय के किस्से सुनाता है। राघव को शक होता है कि क्या ये सब सच में हुआ था? इस बात को साबित करने के लिए अन्नी अपने कॉलेज के सारे दोस्तों को राघव से मिलने के लिए बुलाता है। वे सब मिल कर कहानी की शुरुआत करते हैं।
इन सभी के बीच ही दो महीने गुजर जाते हैं और उसकी उन पांचों से काफी गहरी दोस्ती हो जाती है। इसी के साथ साथ वो माया के साथ डेटिंग भी शुरू कर देता है। एच3 ब्लॉक से रघुवीर (रैगी) (प्रतीक बब्बर) अन्नी के खेलने की क्षमता को देख कर उसके ब्लॉक बदलने के एप्लिकेशन को तेजी से आगे बढ़ा देता है और उससे एच3 में आने के लिए बात करता है। पर अन्नी की एच4 ब्लॉक में काफी लोगों से अच्छी दोस्ती हो जाये रहती है, इस कारण वो इस ऑफर को ठुकरा देता है। इसके बार रघुवीर उसे बताता है कि ऐसा ही ऑफर उसने डेरेक को भी दिया था, पर वो एच4 ब्लॉक में रहकर बस लूजर बन कर रह गया।
अन्नी किसी तरह लूजर का टैग उस ब्लॉक से हटाने की सोचता है और वे अपने दोस्तों के साथ टीम बना कर प्रतियोगिता जीतने की योजना बनाता है। जल्द ही उन्हें पता चल जाता है कि ये उतना आसान नहीं, जितना वे सोच रहे थे। काफी मेहनत के बाद वे फ़ाइनल के लिए क्वालिफ़ाय हो जाते हैं। अंत में एच3 और एच4 ब्लॉक के बीच बास्केटबाल का गेम होता है, जिसमें अन्नी आखिरी समय पर स्कोर करने की कोशिश करता है, पर विफल हो जाता है और उसी के साथ एच4 ब्लॉक दूसरे नंबर पर आ जाती है, जो हमेशा से सबसे नीचे रहती थी। रघुवीर भी अच्छे मुक़ाबले के लिए एच4 ब्लॉक के टीम को बधाई देता है।
कहानी वापस से वर्तमान में आ जाती है। अन्नी और उसके दोस्त राघव से बोलते हैं कि प्रतियोगिता हारने के बाद भी एच4 ब्लॉक आगे कभी "लूजर" नहीं कहलाया, क्योंकि वे हार के डर से पीछे हटते की जगह वे जीतने की कोशिश करते थे। इन सब से राघव का मन फिर जीने को करता है और लगभग साल भर बाद वो अपने कॉलेज के पहले दिन में जाते हुए दिखता है। दर्शकों से अनुरोध किया जाता है कि वे उससे कॉलेज का नाम या कितना रैंक आया आदि न पूछें।
संगीत
फिल्म का संगीत प्रीतम द्वारा संगीतबद्ध किया गया है, जबकि बोल अमिताभ भट्टाचार्य द्वारा लिखे गए हैं।
ढकिया,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
तिलफरियासेरा-उ०व०-३, यमकेश्वर तहसील
तिलफरियासेरा-उ०व०-३, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
नायगाँव, नांदेड़
नायगाँव (Naigaon) भारत के महाराष्ट्र राज्य के नांदेड़ ज़िले में स्थित एक गाँव है। यह इसी नाम की तालुका का मुख्यालय भी है।
अतरंगी रे
अतरंगी रे एक भारतीय आगामी 2021 हिंदी भाषा की संगीतमय रोमांटिक ड्रामा फिल्म है जिसका निर्देशन अयानंद एल राय ने किया है और इसमें सारा अली खान और धनुष मुख्य भूमिकाओं में हैं, जिसमें अक्षय कुमार एक विस्तारित कैमियो में दिखाई देंगे। यह स्टूडियो टी-सीरीज, कलर येलो प्रोडक्शंस और केप ऑफ गुड फिल्म्स के तहत निर्मित है। फिल्म धनुष की तीसरी हिंदी फिल्म है और आधिकारिक तौर पर 30 जनवरी 2020 को ट्रेड एनालिस्ट तरण आदर्श द्वारा घोषित की गई थी, जिसने पहली झलक साझा की थी। इसे हिमांशु शर्मा ने एआर रहमान द्वारा संगीत के साथ लिखा है। प्रधान फोटोग्राफी की शुरुआत 5 मार्च 2020 को वाराणसी में हुई और यह वेलेंटाइन डे 2021 पर दुनिया भर में सिनेमा रिलीज़ के लिए निर्धारित है।
नायगाँव, नांदेड़
जनसंख्या
सन् 2011 की भारत की जनगणना के अनुसार नायगाँव ग्राम में 1660 और नायगाँव तालुका के सभी गाँवों में 1,82,868 लोग बसे हुए थे।
ध्रुववृत्त
ध्रुववृत्त को अर्धवृत्तों में विभाजित करने के कई तरीके हैं। क्षैतिज निर्देशांक प्रणाली में, प्रेक्षक के ध्रुववृत्त को क्षितिज के उत्तर और दक्षिण बिंदुओं द्वारा समाप्त किए गए हिस्सों में विभाजित किया जाता है। प्रेक्षक का ऊपरी ध्रुववृत्त शिरोबिंदु से होकर गुजरता है जबकि निचला ध्रुववृत्त अधोबिंदु से होकर गुजरता है। एक अन्य तरीके से, ध्रुववृत्त को विभाजित किया जाता है, एक अर्धवृत्त जिसमें प्रेक्षक का शिरोबिंदु और दोनों आकाशीय ध्रुव होते हैं, और विपरीत अर्धवृत्त, जिसमें अधोबिंदु और दोनों ध्रुव होते हैं।
यह भी देखें
यामोत्तर
रेखांश
इलाहाबाद किला
प्रयागराज में संगम के निकट स्थित इस किले को मुगल सम्राट अकबर ने 1575 में बनवाया था। वर्तमान में इस किले का कुछ ही भाग पर्यटकों के लिए खुला रहता है। बाकी हिस्से का प्रयोग भारतीय सेना करती है। इस किले में तीन बड़ी गैलरी हैं जहां पर ऊंची मीनारें हैं। सैलानियों को अशोक स्तंभ, सरस्वती कूप और जोधाबाई महल देखने की इजाजत है। इसके अलावा यहां अक्षय वट के नाम से मशहूर बरगद का एक पुराना पेड़ पातालपुर मंदिर भी है।
निर्माण की कहानी
इलाहाबाद किले की स्थापना मुगल बादशाह अकबर ने की थी। हालांकि इस पर इतिहासकारों में मतभेद है। समकालीन लेखक अब्दुल कादिर बदायूंनी ने 'मुंतखवुल-तवारीख' में लिखा है कि किले की नींव सन् 1583 में डाली गई थी। नदी की कटान से यहां की भौगोलिक स्थिति स्थिर न होने से इसका नक्शा अनियमित ढंग से तैयार किया गया था। वे लिखते हैं कि अनियमित नक्शे पर किले का निर्माण कराना ही इसकी विशेषता है। किले का कुल क्षेत्रफल तीस हजार वर्ग फुट है। इसके निर्माण में कुल लागत छह करोड़, 17 लाख, 20 हजार 214 रुपये आयी थी।
निर्माण का उद्देश्य
अकबर ने इस किले का निर्माण मुगलकाल में पूर्वी भारत [वर्तमान में पूर्वी उत्तरप्रदेश और बिहार] से अफगान विद्रोह को खत्म करने के लिए किया था। अकबर ने प्रयाग यानी संगम से हटकर एक नए शहर की आधार सिला राखी थी जिसका वर्त्तमान स्वरूप नया इलाहाबाद है क्योकि इस भाग में पूरा पानी भरा रहता था। अकबर ने बंद बनवाकर इस समस्या को दूर किया और एक नए शहर की स्थापना किया जिसको इलाहाबाद नाम दिया। और जमीन को कृषि के लायक बनाया दिया।
अधिपत्य
सन् 1773 में अंग्रेज इस किले में आए और सन् 1775 में बंगाल के नवाब शुजाउद्दौला के हाथ 50 लाख रुपये में बेच दिया। सन 1798 में नवाब शाजत अली और अंग्रेजों में एक संधि के बाद किला फिर अंग्रेजों के कब्जे में आ गया। आजादी के बाद भारत सरकार का किले पर अधिकार हुआ। किले में पारसी भाषा में एक शिलालेख भी है, जिसमें किले की नींव पड़ने का वर्ष 1583 दिया है।
किले का स्वरूप
किले में एक जनानी महल है, जिसे जहांगीर महल भी कहते हैं। मुगल शासकों ने किले में बड़े फेरबदल कराये और फिर अंग्रेजों ने भी इसे अपने अनुकूल बनाने के लिए काफी तोड़-फोड़ की। इससे किले को काफी क्षति पहुंची।
वर्तमान स्थिति
प्रयागराज में माघ मेला के दौरान संगम तट पर श्रद्धालुओं की भीड़ उमड़ती है। उसी संगम तट पर सम्राट अकबर ने भव्य किले का निर्माण कराया था वह देखने में काफी अद्भुत लगता है
कई शासकों और अंग्रेजों को सुरक्षित रखने तथा आज भी देश की सेना को शरण देने वाले इस किले की अवस्था अब जर्जर हो गई है। इसकी दीवारों पर बरगद, नीम, पीपल आदि ने जड़ें जमा ली हैं। घास-फूंस और झाड़ियां भी फैल गई हैं। दीवारों पर निकले पेड़ पौराणिक अक्षयवट की जड़ों की उपज हैं। इनमें कुछ पेड़ ऐसे भी हैं, जो पक्षियों के कारण दरारों में जम गए हैं। जल्द इन पेड़ों को नहीं काटा गया तो ये किले की दीवारों के लिए खतरा बन जाएंगे। चूंकि किला इस समय सेना के कब्जे में है, इसलिए उसकी इजाजत के बगैर पुरातत्व विभाग सौंदर्यीकरण या मरम्मत भी नहीं करा सकता है।
संरक्षण कार्य
सब एरिया कमांडर ब्रिगेडियर आरके भूटानी का कहना है कि दीवारों पर उगे पेड़ काटे जा रहे हैं। इससे साथ ही केमिकल ट्रीटमेंट से उन पेड़ों का समूल भी नाश किया जा रहा है। यह कार्य पिछले छह महीनों से चल रहा है। दीवारों की भी मरम्मत कराई जा रही है और उन्हें भी रासायनिक उपचार दिया जा रहा है। संरक्षण कार्य किले के उन क्षेत्रों में कराया जा रहा है, जहां आम शहरियों का जाना मना है।
१९३८
1938 ग्रेगोरी कैलंडर का एक साधारण वर्ष है।
भन्जर, अल्मोडा तहसील
भन्जर, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
धुनट उपज़िला
धुनट उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह राजशाही विभाग के  बगुड़ा ज़िले का एक उपजिला है, जिसमें, ज़िला सदर समेत, कुल 12 उपज़िले हैं, और मुख्यालय  बगुड़ा सदर उपज़िला है। यह बांग्लादेश की राजधानी ढाका से पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
बाहरी कड़ियाँ
श्रेणी:राजशाही विभाग के उपजिले
सेरिन
सेरिन एक कार्बनिक यौगिक है।
रायमल्‌पुरं (कर्नूलु)
रायमल्‌पुरं (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
ऐसानेश्वर शिव मंदिर, भुवनेश्वर, उड़ीसा
ऐसानेश्वर शिव मंदिर भारतीय राज्य उड़ीसा की राजधानी भुवनेश्वर में भगवान शिव को समर्पित  १३ वीं शताब्दी में निर्मित एक हिन्दू मंदिर है। मंदिर भुवनेश्वर के पुराने शहर के श्रीराम नगर में एक अस्पताल के अंदर स्थित है। यह लिंगराज मंदिर के परिसर की पश्चिमी दीवार के समीप है। मंदिर का मुख पूर्व दिशा की ओर है।
मंदिर के अंदर एक गोलाकार योनिपीठ (तहखाने) के भीतर एक शिवलिंग स्थापित है। विभिन्न अनुष्ठान, जैसे शिवरात्रि, जलाभिषेक, रुद्राभिषेक, तथा संक्रांति  इत्यादि यहाँ मनाये जाते हैं. शिवरात्रि के छठे दिन भगवान लिंगराज की मूर्ती को इसी मंदिर में लाया जाता है।
इतिहास
मंदिर की कई वास्तुकला संबंधी विशेषताएं, जैसे सप्तरथ (सात रथ) इत्यादि, मेघेश्वर मंदिर के सामान हैं. इससे पता चलता है कि इस मंदिर का निर्माण १३ वीं शताब्दी में किया गया था। अन्य विशेषताओं से पता चलता है कि यह गंगा द्वारा बनाया गया था।
वास्तुकला
मंदिर निर्माण स्लेटी बलुआ पत्थर से कलिंग वास्तुकला शैली में हुआ है। तल जंघा  और ऊपरी जंघा  को क्रमशः खाखरा मुंडी और पीड़ा मुंडी के साथ सजाया गया है। इसके पिस्ता में तीन ढलाव हैं, जिन्हें खाखरा मुंडी की श्रंखलाओं के साथ सजाया गया है. अनुरथ पग (मुख्य भाग) में लगातार खाखरा मुंडी की श्रंखलाएं हैं, जिनमें अनुरह पग में कमल तथा कनिक पग में १० भूमि अम्ल हैं. राहपग की गण्डी पर दोउद्योत  शेर दिखते हैं। गण्डी के आधार पर सामने की दीवार में एक छोटे आकार कारेखा अंगशिखर भी है।
अर्थो हि कन्या
अर्थो हि कन्या परकीय एव तामद्य सम्प्रेष्य परिग्रहीतुः। जातो ममायं विशदः प्रकामं प्रत्यर्पितन्यास इवान्तरात्मा॥
शाकुन्तलम् ४ अंक है। यह श्लोक महाकवि कालिदास के नाटक अभिज्ञान शाकुंतलम् से लिया गया है। जिसमें शकुंतला विदाई के समय का वर्णन है।
वृत्तं = इन्द्रवज्रा छन्दस् = त्रिष्टुप्
कालक्रम विज्ञान
कालानुक्रमिकी या कालक्रम विज्ञान (Chronology) वह विज्ञान है जिसके द्वारा हम ऐतिहासिक घटनाओं का कालनिर्माण कर सकते हैं। इसलिए यह आवश्यक है कि सब घटनाओं को किसी एक ही संवत्सर में प्रदर्शित किया जाए। केवल ऐसा करने पर ही सब घटनाओं का क्रम और उनके बीच का व्यतीत काल हम ज्ञात कर सकते हैं। यह संवत्सर कोई भी हो सकता है—प्राचीन या अर्वाचीन। इस काम के लिए आजकल अधिकतर ईसवी सन्‌ का उपयोग किया जाता है। हमारे यहाँ इस काम के लिए गतकलि वर्ष प्रयुक्त होता था और यूरोप में, प्राचीन काल में और कभी-कभी आजकल भी, जूलियन पीरिअड व्यवहृत होता है।
जगत्‌ के विविध देशों और विविध कालों में अलग-अलग संवत्‌ (era) प्रचलित थे। इतना ही नहीं, भारत जैसे विशाल देश में आजकल और भूतकाल में भी बहुत से संवत्‌ प्रचलित थे। इन सब संवतों के प्रचार का आरंभ भिन्न-भिन्न काल में हुआ और उनके वर्षों का आरंभ भी विभिन्न ऋतुओं में होता था। इसके अतिरिक्त वर्ष, मास और दिनों की गणना का प्रकार भी भिन्न था। सामान्यत: वर्ष का मान ऋतुचक्र के तुल्य रखने का प्रयत्न किया जाता था, परंतु इस्लामी संवत्‌ हिज़री के अनुसार वह केवल बारह चांद्र मासों, अर्थात्‌ ३५४ दिनों का, वर्ष होता था, जो ऋतुचक्र के तुल्य नहीं है। कुछ वर्ष चांद्र और सौर के मिश्रण होते थे, जैसा आजकल भारत के अनेक प्रांतों में प्रचलित है। इसमें १२ चांद्र मासों (३५४ दिनों) का एक वर्ष होता है, परंतु दो या तीन वर्षों में एक अधिमास बढ़ाकर वर्ष के मध्य (औसत) मान को ऋतुचक्र के तुल्य बनाया जाता है। प्रत्येक ऋतु-चक्र-तुल्य वर्ष को सौर वर्ष भी कहते हैं, क्योंकि उसका मान सूर्य से संबद्ध होता है।
ऊपर हमने चांद्रमास का जो उल्लेख किया है उसको वस्तुत: सौर चांद्रमास कहना चाहिए, क्योंकि उसका आधार सूर्य और चंद्रमा के साथ मिश्र रूप में है। पूर्णिमा तक अथवा अमावस्या से अमावास्या तक इस चांद्रमास का मान होता है।